## Absztrakt

## A Haza Szolgálatában Konferencia

## 2019. november 22.

Dr. Bogotyán Róbert bv. ezredes, bv. főtanácsos

Nemzetközi Közszolgálati Egyetem, Rendészettudományi Doktori Iskola

## E-mail: bogotyan.robert@bv.gov.hu

Előadás címe: Szabadlábon a börtönben, avagy a reintegrációs őrizet a gyakorlatban

Kulcsszavak: reintegrációs őrizet; törvényi háttér; bűncselekmények; kiterjesztés

A reintegrációs őrizet jogintézménye újdonságnak tekinthető a magyar büntetés-végrehajtás történetében. A jogintézmény esetében kiemelt büntetőpolitikai cél a szabadságelvonások számának – meghatározott feltételek teljesülése melletti - csökkentése azzal a kitétellel, hogy e közben ne romoljon az állampolgárok igazságszolgáltatásba vetett bizalma, általános biztonságérzete, illetve eredményesen segítsük a bűnelkövetők sikeres társadalmi reintegrációját.

Előadásom során a reintegrációs őrizet törvényi megszületését, sikeres alkalmazását és a felmerült életszerű kihívások megvitatását helyezem előtérbe.